1. **תלמוד בבלי מסכת ראש השנה דף ח עמוד ב**

וליובלות. יובלות באחד בתשרי הוא? יובלות בעשרה בתשרי הוא! דכתיב +ויקרא כה+ ביום הכפרים תעבירו שופר! - הא מני - רבי ישמעאל בנו של רבי יוחנן בן ברוקא היא. דתניא: +ויקרא כה+ וקדשתם את שנת החמשים שנה, מה תלמוד לומר? לפי שנאמר ביום הכפרים, יכול לא תהא מתקדשת אלא מיום הכפורים ואילך - תלמוד לומר וקדשתם את שנת החמשים, מלמד שמתקדשת והולכת מתחילתה. מכאן אמר רבי ישמעאל בנו של רבי יוחנן בן ברוקא: מראש השנה עד יום הכפורים לא היו עבדים נפטרין לבתיהן ולא משתעבדין לאדוניהם, אלא אוכלין ושותין ושמחין ועטרותיהן בראשיהן. כיון שהגיע יום הכפורים - תקעו בית דין בשופר, נפטרו עבדים לבתיהן, ושדות חוזרות לבעליהן. ורבנן: שנים אתה מקדש, ואי אתה מקדש חדשים. תניא אידך: יובל היא, מה תלמוד לומר? לפי שנאמר וקדשתם את שנת החמשים, יכול כשם שמתקדשת והולכת מתחילתה כך מתקדשת והולכת בסופה, ואל תתמה, שהרי מוסיפין מחול על קדש - תלמוד לומר +ויקרא כה+ יובל היא שנת החמשים - שנת החמשים אתה מקדש, ואי אתה מקדש שנת החמשים ואחת ורבנן: שנת חמשים אתה מונה, ואי אתה מונה שנת חמשים ואחת. לאפוקי מדרבי יהודה, דאמר: שנת חמשים עולה לכאן ולכאן. קא משמע לן דלא

1. **תלמוד בבלי מסכת נדרים דף סא עמוד א**

איבעיא להו: אמר יין שאני טועם יובל, מאי? שנת חמשים כלפני חמשים, או כלאחר חמשים? ת"ש, דתניא פלוגתא דרבי יהודה ורבנן: +ויקרא כה+ וקדשתם את שנת החמשים שנה - שנת החמשים אתה מונה, ואי אתה מונה שנת חמשים ואחת, מכאן אמרו: יובל אינו עולה למנין שבוע; רבי יהודה אומר: יובל עולה למנין שבוע; אמרו לו לרבי יהודה, הרי הוא אומר: +ויקרא כה+ שש שנים תזרע שדך, ואין כאן אלא חמש! אמר להם: לדבריכם, הרי הוא אומר: +ויקרא כה+ ועשת את התבואה לשלש השנים, הרי כאן ארבע! אלא איכא לאוקמה בשאר שני שבוע, דילי נמי איכא לאוקמה בשאר שני שבוע.

1. **ר"ן מסכת נדרים דף סא עמוד א**

ולא שנת חמשים ואחת - שאין שנת חמשים נמנית לענין שמיטה עד שתהא נמנית בשנת חמשים של יובל שעבר ולשנה אחת של שמיטה שאחר אותו יובל.

1. **תלמוד בבלי מסכת ערכין דף לב עמוד ב**

 א"ר נחמן בר יצחק: מנו יובלות לקדש שמיטין.

1. **תלמוד בבלי מסכת ערכין דף לג עמוד א**

הניחא לרבנן דאמרי: שנת חמשים אינה מן המנין, אלא לרבי יהודה דאמר: שנת חמשים עולה לכאן ולכאן, למה לי? בשמיטין סגיא! הא ודאי דלא כרבי יהודה

1. **תוספות מסכת ראש השנה דף ט עמוד א**

ולאפוקי מדר"י - אומר ר"י אפ"ה הלכה כרבי יהודה דאמר שנת החמשים עולה לכאן ולכאן מדאמרינן בפרק קמא דע"ז (דף ט: ושם) בשמעתא דתנא דבי אליהו גבי מאן דלא ידע בכמה שני בשבוע קאי נשקול מכל מאה תרתי ושדי אפרטי וכל הסוגיא כדבריו ועוד דסתם מתניתין דהכא אוקמא כרבי ישמעאל דפליג ארבנן דפליגי על רבי יהודה ועוד דלר' ישמעאל מקדשין חדשים ואנן קי"ל בכוליה הש"ס שמקדשין חדשים ור' יוסי נמוקו עמו קאי כרבי ישמעאל בפ"ק [דקדושין] (דף מ:) דאית ליה דיובל בתחילתו משמט ובערכין בסוף [המקדיש שדהו] (דף כח:) מוכח דמאן דאית ליה מתחילתו משמט סבר לה כרבי ישמעאל דאמר מר"ה חיילא יובל [אבל לא נראה דהא אומר התלמוד הכא ובפ' (אין נערכין) (ערכין דף יב ושם) לאפוקי מדרבי יהודה] ומיהו אין ראיה גמורה מהא דקאמר הכא ובערכין לאפוקי מדרבי יהודה דאשכחן בפרק המגרש (גיטין דף פה:) אתקין רבא בגיטין מן יומא דנן ולעלם לאפוקי מדרבי יוסי דאמר זמנו של שטר מוכיח עליו אף על גב דרבא גופיה פסק כוותיה ביש נוחלין (ב"ב דף קלו.) וכן בפ"ק דכתובות (דף י.) לאפוקי דרשב"ג דאמר כתובה דאורייתא וקיימא לן כ"מ ששנה רשב"ג במשנתנו הלכה כמותו והיא משנה בפרק בתרא דכתובות (דף קי:).

1. **תלמוד בבלי מסכת קידושין דף מ עמוד ב**

וכבר היה רבי טרפון וזקנים מסובין בעלית בית נתזה בלוד, נשאלה שאילה זו בפניהם: תלמוד גדול או מעשה גדול? נענה רבי טרפון ואמר: מעשה גדול, נענה ר"ע ואמר: תלמוד גדול, נענו כולם ואמרו: תלמוד גדול, שהתלמוד מביא לידי מעשה. תניא, רבי יוסי אומר: גדול תלמוד - שקדם לחלה ארבעים שנה, לתרומות ולמעשרות - חמשים וארבע, לשמיטים - ששים ואחת, ליובלות - מאה ושלש; מאה ושלש? מאה וארבע הויין! קסבר: יובל מתחילתו הוא משמט.

1. **רש"י מסכת קידושין דף מ עמוד ב**

מתחילתו משמט - מתחילת השנה מיו"כ עבדים נפטרים ושדות חוזרות ועדיין לא עברו אלא מ"ט אבל שביעית אינה משמטת אלא בסופה דכתיב (דברים טו) מקץ שבע שנים לסוף שבע שנים כל שנה שביעית במנין ס"א

1. **חידושי הריטב"א מסכת ראש השנה דף ט עמוד א**

וכיון דהני רבנן מפקי מדרבי יהודה מכלל דרבי ישמעאל כרבי יהודה סבירא ליה דהא איצטריך ליה יובל היא לההיא דרשא דלעיל שלא תהא מתקדשת בסופה, (וכן) [וכיון] דכן שמע מינה דהלכתא כרבי יהודה דהא קיי"ל כרבי ישמעאל וכסתם מתני' דאוקימנא כוותיה וכדכתיבנא לעיל דהא קיי"ל בכוליה תלמודא שמקדשין את החדשים ודלא כרבנן דפליגי עליה דרבי ישמעאל, ועוד דרבי יוסי דנימוקו עמו קאי כרבי ישמעאל בפ"ק דקדושין (מ' ב') דאית ליה התם דיובל מתחלתו משמט ובערכין סוף פרק אין מקדישין (כ"ח ב') מוכח דמאן דאית ליה מתחלתו משמט סבירא ליה כרבי ישמעאל דאמר מר"ה חייל יובל, ובפ"ק דע"ז (ט' ב') סוגיין כר' יהודה דאמרינן התם ונשקול [מ]מאה תרתי כדכתיבנא התם, וכן כתב ר"ת ז"ל, הלכך לר' יהודה שבוע ראשון של שמיטה אינה אלא חמשה שנים של עבודה בלבד וכדאיתא פרק קונם יין (נדרים ס"א א')..

1. **רמב"ם הלכות שמיטה ויובל פרק י**

הלכה א

מצות עשה לספור שבע שבע שנים ולקדש שנת החמשים שנאמר וספרת לך שבע שבתות שנים וגו' וקדשתם את שנת החמשים, ושתי מצות אלו מסורין לבית דין הגדול בלבד.

הלכה ב

ומאימתי התחילו למנות, מאחר ארבע עשרה שנה משנכנסו לארץ שנאמר שש שנים תזרע שדך ושש [שנים תזמור כרמך עד שיהיה כל אחד מכיר את ארצו ושבע שנים עשו] בכבוש הארץ ושבע שנים בחילוק, נמצאת אומר בשנת שלש וחמש מאות ואלפים ליצירה מר"ה מאחר מולד אדם הראשון שהיא שנה שניה ליצירה התחילו למנות, ועשו שנת עשר וחמש מאות ליצירה שהיא שנת אחת ועשרים משנכנסו לארץ שמטה, ומנו שבע שמטות וקדשו שנת החמשים שהיא שנת ארבע וששים משנכנסו לארץ.

הלכה ג

שבעה עשר יובלים מנו ישראל משנכנסו לארץ ועד שיצאו, ושנה שיצאו בה שחרב הבית בראשונה מוצאי שביעית היתה ושנת שש ושלשים ביובל היתה, שארבע מאות שנה ועשר שנים עמד בית ראשון, כיון שחרב הבית בטל מנין זה, משבטלה נשארה הארץ חרבה שבעים שנה ונבנה בית שני, וארבע מאות ועשרים שנה עמד, ובשנה השביעית מבניינו עלה עזרא והיא הביאה השנייה, ומשנה זו התחילו למנות מנין אחר, ועשו שנת י"ג לבנין בית שני שמטה, ומנו שבע שמטות וקדשו שנת החמשים, אעפ"י שלא היתה שם יובל בבית שני מונין היו אותו כדי לקדש שמיטות +/השגת הראב"ד/ שבעה עשר יובלין מנו ישראל. א"א זהו לדעת ר' יהודה דאמר שנת חמשים עולה לכאן ולכאן דאילו לרבנן בצרי להו שבע שכבשו ושבע שחלקו אלא שיעור יובלות קאמר ומאי דאמר שנת שש ושלשים היתה זהו לדעת רבנן דאילו רבי יהודה שנת שלש היתה ביובל.+

1. **מלכים א פרק ו פסוק א**

ויהי בשמונים שנה וארבע מאות שנה לצאת בני ישראל מארץ מצרים בשנה הרביעית בחדש זו הוא החדש השני למלך שלמה על ישראל ויבן הבית ליקוק:

1. **רדב"ז הלכות שמיטה ויובל פרק י הלכה ג**

[ג] שבעה עשר יובלים וכו'. פ"ק דר"ה אמרי' ורבנן שנת חמשים אתה מונה ואי אתה מונה שנת חמשים ואחת לאפוקי מדר' יהודה דאמר שנת חמשים עולה לכאן ולכאן וכתבו התוספות דאע"ג דאמרינן לאפוקי מדרבי יהודה דאמר שנת חמשים עולה לכאן ולכאן אפשר דהלכה כרבי יהודה אבל רבינו אינו סובר כרבי יהודה אלא כרבנן אלא ע"כ שיעור יובלות קאמר כדכתב הראב"ד ז"ל א"כ י"ז יובלות ממש וכיון שיצא רובו של יובל האחרון שהרי יצאו ממנו שש ושלשים שנה כאשר כתב כתב בסמוך מנה אותו בכלל ונמצאו דבריו אליבא דרבנן: